Ingmar Bergman: Moj život, Laterna magica

Kad sam se rodio, srpnja 1918, moja je majka bolovala od španjolke, a ja sam bio u tako lošem stanju da su me na brzu ruku još u bolnici pokrstili. 85. str.)

Sestra mi se rodila kad mi je bila četvrta, i tad se sve korjenito promijenilo: neka podebela, nakazna prilika odjednom je dobila glavnu ulogu u kući. (6. str.)

Demon ljubomore zario je svoje pandže u moje srce: bjesnio sam, plakao, znao bih se pokakati na pod i onda se premazati svojim djelom. (6. str.)

Pastorova obitelj živi, naime, kao na pladnju, nezaštićena je od pogleda. neprekidno izložena komentarima i kritici, takva je kuća morala uvijek biti otvorena. (14. str.)

U odnosu na mog brata i sestru mislim da sam ja ipak prošao najbolje jer sam se naprosto pretvorio u lašca. (14. str.)

Gotovo na isti razumski način kao i Moliereov Don Juan, odlučio sam postati - licemjer. (str. 15.)

Majka mi je uzvratila kao su se ona i moj otac već prije zgodimice zabrinjavali zbog svih tih mojih izmišljotina i maštanja. U brizi za mene, posavjetovala se s poznatim dječjim liječnikom. On joj je ukazao na veliku važnost da dijete za vremena nauči razlikovati maštu od stvarnosti. (16. str.)

Iskreno govoreći, o svojim ranim godinama razmišljam s veseljem i znatiželjom. Mašta i osjećaji pružali su mi dovoljno hrane pa ne mogu reći da mi je ikada bilo dosadno. (17. str.)

Prednosti djetinjstva: da sam se nesputano mogao kretati između magičnoga i zobene kašice, između bezgranična užasa i prštave radosti. (18. str.)

Teško je bilo razlučiti maštu od onoga što se činilo istinitim, kad bih se baš napregnuo, možda bih i mogao postići da mi istinsko doista i bude stvarno, ali što onda uraditi, naprimjer, s duhovima i sablastima. (18. str.)

…Probudio sam brata i ponudio mu zamjenu: mojih stotinu kositrenih vojnika za kinoprojektor. … I tako je kinoprojektor postao moj. (21. str.)

Na zidu se pojavila slika livade. A na livadi drijemala je neka mlada žena, očito u narodnoj nošnji. Tad sam okrenuo ručicu. (To se opisati naprosto ne može, nemam riječi kojima bih izrazio svoje tadašnje uzbuđenje. U bilo kojem trenutku mogao bih prizvati onaj miris vrućeg metala, vonj prašine i sredstava protiv moljaca u spremištu, onu ručicu pod svojim prstima, titrave četverokute na zidu.) (21. str.)

Prije ručka uvalili bismo se na njenu zelenu sofu i tamo „filozofirali“ i po nekoliko sati. Baka bi pričala o Svijetu, o životu, ali i o Smrti (a smrt je dobrano zaokupljala i moje misli). (27. str.)

Kad sam navršio dvanaestu, dopustili su mi da pratim glazbenika koji je svirao na čelesti iza scene Strindbergovoj „Igri sna“. (…) Prvi put sam tada doživio čaroliju glume. (38. str.)

Mrzim zbrku, agresije, provale osjećaja. Moja je kazališna proba operacija u jednom svrhovito opremljenom lokalitetu. Tu mora vladati samodisciplina, točnost, jasnoća i smirenost. Proba je za mene pravi rad, a ne privatna terapija za režisera ili glumce. (39. str.)

Inače, umjetnici koji imaju sposobnosti da opišu svoj način rada naprosto su opasni. Njihova razmišljanja odjednom postaju modom, a to može biti pogubno. ( str. 40.)